b'\n_START_ARTICLE_\nSuho\n_START_SECTION_\nPagkabata at edukasyon\n_START_PARAGRAPH_\nTubong Seoul si Suho at tumira siya sa Apgujeon kasama ang kanyang pamilya. Nang kanyang kabataan, pangulo si Suho ng kanyang klase sa elementarya at pangalawang tagapangulo ng samahang mag-aaral ng kanyang paaralan. Nagtapos siya sa Mataas na Paaralan ng Whimoon.\n_START_SECTION_\nKarera\n_START_PARAGRAPH_\nNagsanay si Suho sa sistema ng pagganap ng SM Entertainment noong 2006, pagkatapos na madiskubre sa mga kalye sa pamamagitan ng tagapamahala ng gumaganap ng SM. Noong 2007, lumabas siya sa maliit na pagganap sa pelikula ng Super Junior na Attack on the Pin-Up Boys._NEWLINE_Noong Pebrero 2014, naging regular na host si Suho para sa lingguhang musikang palabas ng SBS na Inkigayo kasama ang kasamahan sa Exo na si Baekhyun, kasapi ng ZE:A na si Kwanghee at aktres na si Lee Yu-bi. Umalis sina Suho at Baekhyun sa palabas noong Nobyembre 2014 upang ituon ang kanilang pansin sa paglabas ng kanilang ikalawang istudiyo na album na Exodus.\n_START_SECTION_\nPansariling buhay\n_START_PARAGRAPH_\nNoong 2009, pumasok si Suho sa Korea National University of Arts, bagaman, umalis siya rito noong 2011 at pinagpatuloy ang kanyang edukasyon sa Kyung Hee Cyber University kasama ang kasamahan sa Exo na sina Chanyeol and Baekhyun. Kumuha siya doon ng mga klase para sa Kultura at Sining sa Kagawaran ng Pamamahala ng Negosyo. Inihayag ni Suho sa palabas ng KBS na Fluttering India at sa Vapp na isa siyang Budista.'